stanford-oval/wikipedia huggingface dataset:
Mama (Jonas Bluen kappale)

| ”Mama” Jonas Blue ft>  William Singe |
| --- | --- | --- |

Singlen tiedot
 Albumilta: Blue
 Julkaistu: 5. toukokuuta 2017
 Formaatti: digitaalinen lataus, suoratoisto
 Tuottaja(t): Jonas Blue
 Tyylilaji: trooppinen house
 Kesto: 03.04
 Levy-yhtiö: Jonas Blue Music
Jonas Bluen muut singlet
| ”By Your Side” 2016 | ”Mama” 2017 | ”We Could Go Back” 2017 |
William Singen muut julkaisut
| ”Rush” 2017 | ”Mama” 2017 | ”Please” 2018 |
Mama on brittiläisen DJ-tuottaja Jonas Bluen kappale, jolla vierailee myös australialaisartisti William Singe. Se julkaistiin Bluen oman levy-yhtiön kautta tämän omaa nimeä kantavan debyyttistudioalbumin neljäntenä singlenä 5. toukokuuta 2017. Kappaleen ovat sanoittaneet Ed Drewett, Romans ja Blue, joista viimeisin myös tuotti sen. Sanoiltaan kappale kertoo elämänjaksosta jolloin olet nuori ja vapaa ilman mitään huolia vastuun ottamisesta. Kappaleelle on toteutettu myös musiikkivideo, joka julkaistiin Bluen YouTube-kanavalla 18. toukokuuta 2017.
Kappaleesta tuli kaupallinen menestys, sen päästyä singlelistan viiden parhaan joukkoon yhdessätoista eri valtiossa kuten Itävallassa, Saksassa, Slovakiassa, Tanskassa ja Tšekissä. Lisäksi se on myynyt Belgiassa, Brasiliassa, Italiassa ja Ruotsissa kaksinkertaista sekä Australiassa jopa kolminkertaista platinaa.
Käännös suomeksi
Lääkäripäivät

Lääkäripäivät voi tarkoittaa mm. seuraavia:
Pohjolan lääkäripäivät
Suomen Valtakunnalliset lääkäripäivät
Tampereen lääkäripäivät
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Lääkäripäivät”, voi hakea sivunnimihaulla, laajalla sivunnimihaulla tai tekstihaulla.
Malmyž

Malmyž (ven. Малмы́ж) on kaupunki Kirovin alueella Venäjällä. Se sijaitsee Vjatkan sivujoen Šošman rannalla 294 kilometriä Kirovista kaakkoon. Kaupunki on Malmyžin piirin keskus. Asukkaita on 9 100 henkeä (vuonna 2005).[lähde? ]
Ensimmäiset maininnat marien asuttamasta Malmyžin kylästä ovat 1400-luvulta. 1500-luvun alussa se kuului marien ruhtinaalle Boltušille. Vuonna 1584 paikalle rakennettiin venäläinen linnoitus. Vuonna 1780 Malmyžista tuli kaupunki ja Vjatkan lääniin kuuluneen kihlakunnan keskus. 1800-luvun puolivälistä lähtien se oli huomattava kauppakaupunki. 1900-luvun alussa se tunnettiin poliittisesti epäluotettavien henkilöiden karkotuspaikkana. Vuonna 1895 Malmyžin kihlakunnan asukkaista oli 50 % venäläisiä, 24 % udmurtteja, 22 % tataareja ja 4 % mareja. Nykyäänmilloin? kaupungissa toimii konepaja, alkoholitehdas ja meijeri. Asukkaista noin 40 % on venäläisiä ja 40 % tataareja.[lähde? ]
Aiheesta muualla

Malmyžin kaupungille omistettu sivusto (venäjäksi)
Lääkärikeskus Aava

| Lääkärikeskus Aava |
| --- | --- |

Tunnuslause:  Elämäntyönä terveytesi
Yritysmuoto:  Osakeyhtiö
Perustettu:  1966
Perustaja:  Juhani Aho, Matti Aro, Eero Vaheri ja Eila Aho
Toimitusjohtaja:  Raija Tapio
Liikevaihto:  43 milj. (2015)
Tilikauden tulos:  202 000
Henkilöstö:  456 (2015)
Tytäryhtiöt:  useita tytär- ja osakkuusyrityksiä
Infobox OKVirheellinen NIMI-arvo: 
Lääkärikeskus Aavan toimipiste Vantaan Pakkalan kaupunginosassa oli eräs Trafin valtuuttamista ilmailulääketieteen keskuksista (AeMC) Suomessa. Toimipiste muutti Aviapolikseen vuonna 2018.
Lääkärikeskus Aava on suomalainen hoitoalan perheyritys. Aava on perustettu vuonna 1966, ja sen nimi tulee perustajien sukunimistä Aho, Aro, Vaheri ja Aho. Yritys toimii kahdellatoista paikkakunnalla, jotka ovat Espoo, Helsinki, Hyvinkää, Hämeenlinna, Järvenpää, Kerava, Kuopio, Oulu, Tampere, Tuusula, Turku ja Vantaa.
Aho Group yhdisti Lääkärikeskus Aavan nimelle omistamiaan yhtiöitä vuonna 2012. Silloin siitä tuli on liikevaihdolla mitattuna alan neljänneksi suurin ketju.
Vuonna 2012 sillä oli 80 000 työterveyshuollon asiakasta.
Malakanpitta

| Malakanpitta |
| --- | --- |

Uhanalaisuusluokitus
 Äärimmäisen uhanalainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Pitat Pittidae
Suku::  Pitat Pitta
Laji::  gurneyi
Kaksiosainen nimi
 Pitta gurneyi  Hume, 1875 
Synonyymit
 Hydrornis gurneyi 
Katso myös
   Malakanpitta Wikispeciesissä   Malakanpitta Commonsissa 
Infobox OKNimi-testi OKIUCN-testi OK: 
Malakanpitta (Pitta gurneyi) on äärimmäisen uhanalainen Thaimaassa ja eteläisessä Myanmarissa elävä varpuslintu. Lajin luultiin kuolleen sukupuuttoon vuonna 1952, mutta lajin yksilöitä löydettiin uudestaan vuonna 1986. Laji on nimetty brittiläisen ornitologin John Henry Gurneyn mukaan.
Kooltaan malakanpitta on noin 18–21 cm. Lajin vatsa sekä pää ovat väriltään mustat. Siiven alareuna ja rinta ovat malakanpitalla keltaiset. Nokan alunen on valkoinen. Linnulla on sininen päälaki ja pyrstö. Selkä ja siivet ovat väritykseltään ruskeat. Malakanpitan laululle on tyypillistä voimakkaat lilip-äänet.
Malakanpitan elinympäristöä ovat ikivihreät metsät yleensä alle 160 metrin korkeudessa. Tyypillistä kasvillisuutta ovat Salacca-palmut, joihin laji tekee pesänsä. Malakanpittakannan kooksi arvioidaan noin 1000–2500 yksilöä. Suurimmat lajiin kohdistuvat uhkat ovat metsien hakkuut viljelysmaaksi ja rakennuspuiksi.
MacMahon (1887)

| Mac-Mahón |
| --- | --- |
 Mac-Mahón

Aluksen vaiheet
Rakentaja:  Reales Astilleros de Esteiro, Ferrol
Kölinlasku:  8. tammikuuta 1887
Laskettu vesille:  21. elokuuta 1887
Palveluskäyttöön:  30. marraskuuta 1888
Poistui palveluskäytöstä:  1932
Tekniset tiedot
Uppouma:  115 t
Pituus:  27,76 m
Leveys:  4,88 m
Syväys:  1,52 m
Koneteho:  150 ihp
Nopeus:  10 solmua
Miehistöä:  31
Aseistus
Aseistus:  2 × QF 42 mm/42 -tykkiä 1 × 37 mm/30 -tykki
Mac-Mahón oli Espanjan laivaston vuonna 1887 valmistettu teräsrunkoinen tykkivene.
Valmistus

Alus tilattiin Reales Astilleros de Esteirolta Ferrolista, missä köli laskettiin 8. tammikuuta 1887. Alus laskettiin vesille 21. elokuuta ja otettiin palvelukseen 30. marraskuuta 1888.
Palvelus

Vuodesta 1890 alkaen alus kuului Ferroliin sijoitettuun laivueeseen, minkä mukana se valvoi aluevesiä. Alus oli luetteloissa aina 1930-luvulle saakka.
Major League Baseball -kausi 1876

Kausi 1876 oli ensimmäinen National Leaguen kausi. Liiga perustettiin 2. helmikuuta 1876. Kyseessä on vanhin edelleen olemassa oleva palloilun ammattilaissarja. Ensimmäinen mestaruus varmistui 26. syyskuuta, jolloin Chicago voitti Hartfordin juoksuin 7-6.
National League

| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
| National League | National League | National League | National League | National League | National League |  |
| Sija | Joukkue | Voitot | Tappiot | Tasan | Voittosuhde |   GB |

| 1. | Chicago White Stockings | 52 | 14 | 0 | .788 | – |
| 2. | St. Louis Brown Stockings | 45 | 19 | 0 | .703 |   6 |
| 3. | Hartford Dark Blues | 47 | 21 | 1 | .691 |   6 |
| 4. | Boston Red Caps | 39 | 31 | 0 | .557 | 15 |
| 5. | Louisville Grays | 30 | 36 | 3 | .455 | 22 |
| 6. | New York Mutuals | 21 | 35 | 1 | .375 | 26 |
| 7. | Philadelphia Athletics | 14 | 45 | 1 | .237 | 34.5 |
| 8. | Cincinnati Reds |   9 | 56 | 0 | .138 | 42.5 |
| --- | --- |
    : Joukkue poistettiin liigasta kauden jälkeen.
Mutuals ja Athletics kieltäytyivät pelaamasta loppukauden vierasotteluitaan vedoten taloudellisiin ongelmiin. 10. joulukuuta liiga erotti kyseiset joukkueet.
Postseason

Virallisesti erillisiä mestaruusotteluita ei ollut merkitty ohjelmaan, mutta koska St.Louisilla oli keskinäisistä otteluista enemmän voittoja kuin Chicagolla, se piti itseään todellisena mestarina. Joukkueet sopivat epävirallisesta viiden ottelun postseasonista, ja sarjalle annettiin nimeksi Championship of The West. Chicago voitti ensimmäisen kamppailun 2-0, mutta St.Louis neljä seuraavaa: 4-0, 3-2, 21-18 ja 16-15.
Chicago White Stockingsin voittoisa joukkue kaudella 1876
Love Potion

| Love Potion Dr>  John |
| --- | --- | --- |

Studioalbumin tiedot
 Julkaistu: 1981
 Formaatti: LP
 Tyylilaji: New Orleans R&B, Piano Blues
 Levy-yhtiö: Accord Records
Dr. Johnin muut julkaisut
| Tango Palace 1979 | Love Potion 1981 | Dr. John Plays Mac Rebennack 1981 |
Love Potion on Dr. Johnin levy vuodelta 1981.
Kappaleet > A-puoli

Loser for You Baby – 3.05 (säv. Mac Rebennack)
The Ear Is on Strike – 2.22 (säv. Rebennack)
A Little Closer to My Home – 3.12 (säv. Rebennack)
I Pulled the Cover Off You Two Lovers – 2.52 (säv. Rebennack)
Go Ahead – 2.45 (säv. Rebennack)
Kappaleet > B-puoli

Just Like a Mirror – 4.35 (säv. Rebennack)
Bring Your Love – 5.54 (säv. Rebennack)
Make Your Own – 3.12 (säv. Rebennack)
The Time Had Come – 3.41 (säv. Rebennack)
New Orleans – 1.50 (säv. E. King)
Kokoonpano

Dr. John – piano, kosketinsoittimet, kitara, laulu
Arviot

Allmusic:
Lutz Eigendorf

| 0 | 1 | 2 | 3 |
| --- | --- | --- | --- |

Henkilötiedot
Syntymäaika: 16. heinäkuuta 1956
Syntymäpaikka: Brandenburg, DDR
Kuolinaika: 7. maaliskuuta 1983 (26 vuotta)
Kuolinpaikka: Braunschweig, Saksa
Pelipaikka: Keskikenttäpelaaja
Junioriseurat
: Berliner FC Dynamo
Seurat
| Vuodet | Seura | O | (M) |
| 1974–1979 | Berliner FC Dynamo | 100 | (7) |
| 1980–1982 | 1. FC Kaiserslautern | 53 | (7) |
| 1982–1983 | Eintracht Braunschweig | 8 | (2) |
Maajoukkue
| 1978–1979 | DDR | 6 | (3) |
 Seurajoukkueuran tilastot kattavat vain kansalliset sarjat.
Lutz Eigendorf (16. heinäkuuta 1956 Brandenburg an der Havel – 7. maaliskuuta 1983 Braunschweig) oli saksalainen jalkapalloilija. Hän loikkasi länteen vuonna 1979 ja kuoli liikenneonnettomuudessa epäselviksi jääneissä olosuhteissa neljä vuotta myöhemmin.
Pelaajaura

Eigendorf liittyi Berliner FC Dynamon juniorijoukkueeseen 13-vuotiaana. Hän oli lahjakas keskikenttäpelaaja ja nousi seuran edustusjoukkueeseen 1974. Eigendorf nousi myös DDR:n maajoukkueeseen. Hänen ensimmäinen maaottelunsa oli elokuussa 1978 Bulgariaa vastaan pelattu ottelu, jossa Eigendorf teki kaksi maalia.
Maaliskuussa 1979 BFC Dynamo pelasi ystävyysottelun 1. FC Kaiserslauternia vastaan Länsi-Saksassa. BFC Dynamo hävisi ottelun ja paluumatkalla Eigendorf karkasi bussin pysähdyttyä Gießenissä. Eigendorfin loikkaus oli nolo DDR:lle, sillä BFC Dynamo oli Stasin tukema seura ja Stasin johtaja Erich Mielke oli sen innokas kannattaja. Eigendorfin vaimo ja lapsi jäivät loikkauksen jälkeen DDR:ään.
Kaiserslautern otti Eigendorfin riveihinsä ja tarjosi BFC Dynamolle siirtokorvausta, josta se kuitenkin kieltäytyi. Lajin kansainvälinen kattojärjestö FIFA asetti hänet siirtorikkeen vuoksi vuoden pelikieltoon. Pelikieltonsa aikana hän työskenteli juniorivalmentajana Kaiserslauternissa. Pelikiellon umpeuduttua hän pelasi Kaiserslauternissa kolme kautta, minkä jälkeen hän siirtyi Eintracht Braunschweigiin kesällä 1982. Eigendorf ehti pelata loukkaantumisten vuoksi Braunschweigissa vain kahdeksan ottelua ennen kuolemaansa.
Kuolema

Eigendorf joutui auto-onnettomuuteen Braunschweigin lähistöllä 5. maaliskuuta 1983. Hänen Alfa Romeo GTV 6 -autonsa suistui tieltä ja osui tien vierellä olleeseen puuhun. Poliisi mittasi hänen verestään korkean alkoholipitoisuuden. Eigendorf kuoli sairaalassa kaksi päivää myöhemmin. Hänen vanhempiensa sallittiin osallistua hautajaisiin Kaiserslauternissa, eivätkä he enää palanneet takaisin DDR:ään.
Useat Eigendorfin ystävät epäilivät kuolemaa Stasin järjestämäksi salamurhaksi, mutta valtaosa saksalaisista uskoi onnettomuuteen. Saksan jälleenyhdistymisen jälkeen tutkiva journalisti Heribert Schwan kävi läpi Stasin arkistoja ja teki Eigendorfin kuolemasta kirjan ja dokumenttielokuvan. Hänen tutkimuksissaan selvisi että Mielke suuttui loikkauksesta eikä aikonut päästää Eigendorfia pälkähästä. Vain muutamaa päivää ennen kuolemaansa Eigendorf oli antanut haastattelun Berliinin muurilla BFC Dynamon stadionin läheisyydessä, minkä Mielke oletettavasti tulkitsi provokaatioksi. Eigendorfin tekemisiä seurasi Stasin toimeksiannosta jopa 50 henkilöä, ja asiakirjalöytöjen mukaan myös hänen salamurhaamistaan harkittiin. Schwanin teorian mukaan Eigendorf kidnapattiin ja hänelle juotettiin myrkytettyä alkoholia, minkä jälkeen hänet päästettiin lähtemään. Ajaessaan pakoon Eigendorfia häikäistiin kaarteessa ja myrkyn sekä alkoholin vaikutuksesta hän ajautui tieltä ulos.
On kiistatonta että Eigendorf joi alkoholipitoista olutta sekä ennen lähtöään että aiemmin päivällä, mutta silminnäkijät pitivät mitattua 2,2 promillen humalatilaa silti huomattavan korkeana havainnoimaansa muutamaan olueen nähden. Eigendorfin tuttava Berliinin ajoilta, Stasin informantiksi tunnustautunut taparikollinen Karl-Heinz Felgner (IM "Klaus Schlosser") todisti Düsseldorfin maaoikeudessa vuonna 2010 että hän oli saanut Eigendorfin valvonnasta vastanneelta Stasin yliluutnantti Heinz Heßiltä 5000 markkaa murha-aseen hankkimista varten, muttei ollut osallinen auto-onnettomuuteen. Felgneriä pidettiin yleisesti epäluotettavana todistajana, mutta hänen vuonna 1982 määrittelemättömään tarkoitukseen saamansa 5000 markan maksu voitiin todentaa asiapapereiden avulla.
Kuolemantapausta aiemminkin tutkinut Berliinin syyttäjälaitos totesi uudelleenarvioinnissaan vuonna 2011 ettei objektiivisia todisteita ulkopuolisesta vaikutuksesta onnettomuuteen ja kuolemaan edelleenkään ollut. Opinnäytetyönsä Eigendorfin tapauksesta kirjoittaneen Andreas Holyn mukaan viranomaiset kuitenkin suorittivat aiemmat tutkimuksensa ylimalkaisesti, Eigendorfille ei esimerkiksi suoritettu ruumiinavausta eikä yliluutnantti Heßia pyritty enää tavoittamaan Saksan jälleenyhdistymisen jälkeen tämän jätettyä saapumatta kuulusteluun.
Mabel Collins

Mabel Collins
Mabel Collins (9. syyskuuta 1851 – 31. maaliskuuta 1927) oli teosofinen vaikuttaja ja kirjailija. Collins toimitti yhdessä H. P. Blavatskyn kanssa teosofista Lucifer-aikakauslehteä.
Teoksia

Herääminen, 1911
Kajastuksia kaukomailta, 1913
Kultaisten porttien läpi, 1912
Kun aurinko kiertää pohjoiseenpäin, 1917
Läpikuultava jalokivi, 2001
Valkoisen lootuskukan tarina, 1911
Valoa tielle, 1909
Aiheesta muualla

Mabel Collinsin alkuperäisteoksien digiversioita (Arkistoitu – Internet Archive) www.hermeetikko.com e-kirjasto
Lybidskan metroasema

| Lybidska (Либідська) |
| --- | --- |

 Kiovan metro 
Perustiedot
Metrolinjat:  Obolonsko-Teremkivska-linja
Sijainti:  50°24′47″N, 30°31′28″E
Paikkakunta:  Kiova, Ukraina
Avattu:  29. joulukuuta 1984
Rakenne
Tyyppi:  tunneliasema
Lybidska (ukr. Либідська) on yksi Kiovan metron asemista. Se avattiin 29. joulukuuta 1984.
Galleria

Asemalaituri
Aseman koristelua
Aiheesta muualla

Kuvia tai muita tiedostoja aiheesta Lybidskan metroasema Wikimedia Commonsissa
| Pohjoiseen/Länteen |  |  |  | Etelään/Itään |
| --- | --- | --- | --- | --- |
| Palats Ukrajina ▷ Herojiv Dnipra |  |  Obolonsko-Teremkivska-linja |  | Demijivska ▷ Teremkyn metroasema |
muokkaa wikidataa
Makrosykli

Makrosykli
Makrosykli on rengasmainen makromolekyyli tai molekyylin osana oleva makromolekulaarinen rengas. Makrosyklejä esiintyy useissa biologisissa rakenteissa, esimerkiksi hemoglobiinin hemi-proteiinissa, kasvien lehtivihreässä eli klorofyllissä sekä B12-vitamiinin rakenteessa.
Aiheesta muualla

Kuvia tai muita tiedostoja aiheesta Makrosykli Wikimedia Commonsissa
Luettelo Kirkkonummen julkisista taideteoksista ja muistomerkeistä

Luettelo Kirkkonummen julkisista taideteoksista ja muistomerkeistä sisältää Kirkkonummen kunnassa olevat pysyvät patsaat, muistomerkit ja muistolaatat.
Aiheesta muualla

Kuvia tai muita tiedostoja aiheesta Julkisia taideteoksia ja muistomerkkejä Kirkkonummella Wikimedia Commonsissa
Lunar Park

| Lunar Park |
| --- | --- |

Alkuperäisteos
Kirjailija:  Bret Easton Ellis
Kieli:  englanti
Genre:  kauhu
Kustantaja:  Knopf
Julkaistu:  2005
Sivumäärä:  320
ISBN:  0-375-41291-3
Suomennos
Suomentaja:  Arto Schroderus
Kansitaiteilija:  Markko Taina
Kustantaja:  Tammi
Julkaistu:  2005
Sivumäärä:  471
ISBN:  951-31-3374-5
Löydä lisää kirjojaKirjallisuuden teemasivulta
Lunar Park on Bret Easton Ellisin kuvitteellista omaelämäkertaa ja pastissia yhdistelevä romaani vuodelta 2005. Lunar Park on Ellisin romaaneista ensimmäinen, jonka kerronta on menneessä aikamuodossa.
Juoni

Romaanin alkupuoli kuvailee liiotellen ja parodioiden, mutta vielä jossakin määrin Ellisin todellista elämää mukaillen hänen uransa alkupuolta: varhaista menestystä, holtitonta huumeidenkäyttöä ja Ellisin julkista itsensähäpäisyä Glamoraman markkinointikiertueen yhteydessä. Vähitellen kerronta liukuu kokonaan fiktion puolelle: Ellis kertoo suhteestaan näyttelijätär Jayne Dennisiin, heidän avioliitostaan sekä yhteisestä lapsestaan.
Ellis muuttaa Jaynen kanssa New Yorkista kuvitteelliseen Midlandin lähiöön, koska syyskuun 11. päivän iskujen jälkeen terrorismista on Yhdysvalloissa tullut arkipäivää, eikä perhe enää pidä kaupunkia turvallisena. Halloweenyönä alkaa tapahtua selittämättömiä asioita, joissa Ellisin (kuvitteellisen) tytärpuoli Sarahin Terby-nukke vaikuttaa olevan osallisena.
Romaanin edetessä kummittelu Ellisin talossa pahenee samalla kun hänen isänsä kuolemasta herää yhä enemmän kysymyksiä. Ellisin huumeiden- ja alkoholinkäytön takia hänen perheensä ei kuitenkaan jaa hänen käsitystään tapahtumien luonteesta.
Henkilöhahmot

Monet kirjan hahmoista ovat fiktiolla maustettuja kuvauksia olemassaolevista ihmisistä. Ellisin lisäksi tällaisia ovat hänen isänsä sekä hänen kirjailijakollegansa Jay McInerney.
Bret Easton Ellis - kirjailija, joka nousi julkisuuteen college-aikoinaan ensiromaanillaan Alta nollan; asuu nykyisin lähiössä entisen ihastuksensa Jayne Dennisin kanssa. Muistuttaa joiltakin olennaisilta osin esikuvaansa, mutta poikkeaa tästä myös huomattavasti. Kuvitteellinen Ellis on käynyt hänen romaaneissaan usein esiintyvää, kuvitteellista Camden Collegea.
Jayne Dennis - kuvitteellinen elokuvatähti, naimisissa Bret Easton Ellisin kanssa, seurustellut muun muassa Q-Tipin Keanu Reevesin kanssa. Osana kirjan markkinointia avattiin verkkosivusto www.jaynedennis.com, jolta löytyi Jayne Dennisin filmografia sekä kuvia, joista osassa Dennisiä esitti Cynthia Gibb. Kuvasivulla sivuston sisällön kerrotaan olevan fiktiota.
Robby - Bretin and Jaynen 11-vuotias poika.
Sarah - Jaynen 6-vuotias tytär, Bretin tytärpuoli.
Robert Ellis - Bretin edesmennyt isä.
Patrick Bateman - Amerikan Psykon päähahmo, jonka huhutaan olevan vastuussa lähiössä tapahtuneista murhista.
Donald Kimball - etsivä Amerikan Psykosta. Kimball kuulustelee Ellisiä murhista. Kimball on esimerkki Ellisin kuvitteellisen maailman sekoittumisesta hänen (kuvitteelliseen) todelliseen maailmaansa.
Mitchell Allen - Ellisin naapuri, sivuhahmo Vetovoiman lait -teoksesta. Ellis muistelee käyneensä Camdenia Allenin kanssa, sekä Allenin suhteen (kuvitteellisen) Paul Dentonin kanssa.
Clayton - opiskelija, jonka Ellis huomaa muistuttavan Patrick Batemania, häntä itseään nuorempana, ja jonka nimi muistuttaa Alta nollan -teoksessa esiintyneen Clayn nimeä.
Aimee Light - Ellisin johdolla lopputyötään tekevä opiskelija.
Jay McInerney - Eastonin kollega ja ystävä.
Taustaa

Ellis viimeisteli romaanin kesällä 2004. Hän halusi omien sanojensa mukaan tehdä romaanilla kunniaa Stephen Kingille sekä lapsena rakastamilleen sarjakuville.
Ellis on kertonut Manchester Evening Newsin haastattelussa Terby-hahmon pohjautuneen Furbyyn, mutta myös lintumaiseen nukkeen, jolla Ellisin isosisko pelotteli häntä kun he olivat lapsia.
Hamlet-sitaatin ohella romaanissa esiintyvät nimet ovat viittauksia kummittelevaan isään.
Kirja oli ehdolla Parhaan romaanin World Fantasy -palkinnon saajaksi 2004.
Aiheesta muualla

Jayne Dennis -fanisivusto
Lunar Parkin virallinen sivusto
Kaisa Halonen ja Hannu Kylkisalo: Lunar Park (Arkistoitu – Internet Archive). Vantaan Lauri 26.1.2006.
Matti Komulainen: Isät ja pojat menneisyyden labyrintissä. Turun Sanomat 4.11.2005
Tuomo Karhu: Amerikan Psyko karkuteillä (Arkistoitu – Internet Archive). Turun sanomat 4.11.2005.
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Lunar Park
Käännös suomeksi
Maarja Kangro

| Maarja Kangro |
| --- | --- |

Henkilötiedot
Syntynyt: 1973 (ikä 50–51) Tallinna, Viro
Kansalaisuus:  virolainen
Ammatti:  kirjailija
Kirjailija
Äidinkieli: viro
Tuotannon kieli: viro
Esikoisteos:  Kurat õrnal lumel 
Palkinnot
 Tallinnan yliopiston kirjallisuuspalkinto 2008, 2009, 2016 
Aiheesta muualla
Löydä lisää kirjailijoitaKirjallisuuden teemasivulta
Maarja Kangro (s. 1973 Tallinna, Viro) on virolainen prosaisti, runoilija ja kääntäjä.
Kangron vanhemmat ovat säveltäjä Raimo Kangro ja kirjailija Leelo Tungal. Hän on opiskellut Tarton yliopistossa englantia ja kirjallisuutta. Hän kääntää englannista, saksasta ja italiasta ja on kääntänyt muun muassa Umberto Ecoa ja Hans Magnus Enzensbergeriä. Kun Kangron esikoisteos Kurat õrnal lumel ilmestyi, Jan Kaus luonnehti häntä hauskaksi eksistentialistiksi.
Suomennettua tuotantoa

julkaisussa Nippernaati: virolaisen kirjallisuuden antologia. 1, Viro-instituutti 2015.
Palkinnot ja tunnustukset

2007 Viron kulttuurirahaston vuoden runopalkinto kokoelmasta Tule mu koopasse, mateeria (2007)
2008 Tallinnan yliopiston kirjallisuuspalkinto kokoelmasta Tule mu koopasse, mateeria (2007)
2008 Viron kulttuurirahaston vuoden runopalkinto kokoelmasta Heureka (2008)
2009 Tallinnan yliopiston kirjallisuuspalkinto kokoelmasta Heureka
2011 Friedebert Tuglasin novellipalkinto
2014 Friedebert Tuglasin novellipalkinto
2016 Tallinnan yliopiston kirjallisuuspalkinto käännöksestä Hans Magnus Enzensberger: Titanicu põhjaminek
Aiheesta muualla

Atropoksen Opel Meriva, kertomus, suomentanut Jenni Kavén. Nippernaati 1
Maarja Kangro, Nädala autor
MacMillan

MacMillan tai Macmillan on sukunimi, joka voi viitata ainakin seuraaviin henkilöihin ja asioihin:
Henkilöitä

Billy MacMillan (1943–2023), kanadalainen jääkiekkoilija
Bob MacMillan (s. 1952), kanadalainen jääkiekkoilija
David MacMillan (s. 1968), skotlantilainen kemisti, Nobelin kemianpalkinnon saaja
Ernest MacMillan (1893–1973), kanadalainen kapellimestari ja säveltäjä
Harold Macmillan (1894–1986), Britannian pääministeri
James MacMillan (s. 1959), skotlantilainen säveltäjä
Kenneth MacMillan (1929–1992), brittiläinen balettitanssija ja koreografi
Kirkpatrick MacMillan (1812–1878), skotlantilainen keksijä, eräs polkupyörän kehittäjistä
Margaret MacMillan (s. 1943), kanadalainen historioitsija
Pauline MacMillan Keinath (s. 1934), yhdysvaltalainen miljardööriperijätär
Sarah MacMillan (s. 1954), yhdysvaltalainen miljardööriperijätär
Henkilöitä > Kuvitteellisia henkilöitä

Ernie Macmillan, Puuskupuhin valvojaoppilas J. K. Rowlingin Harry Potter -kirjasarjassa
Muita

Macmillan Publishers, brittiläistaustainen kansainvälinen kustannusyhtiö
Palgrave Macmillan, Macmillanin tytäryhtiö, julkaisee akateemista kirjallisuutta
Macmillan Education, Macmillanin tytäryhtiö, julkaisee oppikirjoja
Pan Macmillan, Macmillanin tytäryhtiö, julkaisee kaunokirjallisuutta
MacMillan, kraatteri Kuussa
MacMillan, skotlantilainen klaani
Macmillan River, Pelly-joen sivujoki Kanadan Yukonissa
Malakanriippukaija

| Malakanriippukaija |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Papukaijalinnut Psittaciformes
Heimo::  Kaijat Psittaculidae
Suku::  Riippukaijat Loriculus
Laji::  galgulus
Kaksiosainen nimi
 Loriculus galgulus  (Linnaeus, 1758) 
Katso myös
   Malakanriippukaija Wikispeciesissä   Malakanriippukaija Commonsissa 
Infobox OKNimi-testi OKIUCN-testi OK: 
Malakanriippukaija (Loriculus galgulus) on Kaakkois-Aasiassa elävä kaijalaji. Sen levinneisyysaluetta ovat Malakan niemimaa, Singapore, Sumatra ja Borneo sekä näitä ympäröivät pikkusaaret. Lajia tavataan myös Länsi-Jaavalla, mutta kanta on mahdollisesti lähtöisin sinne siirretyistä linnuista. Carl von Linné kuvaili lajin holotyypin Malakalta vuonna 1758.